Frá og með áramótum færist starfsemi tölvudeildar Bændasamtaka Íslands yfir til Ráðgjafarmiðstöðvar landbúnaðarins . Starfsmenn tölvudeildar verða því starfsmenn RML og hægt verður að ná sambandi við þá í gegnum síma RML , 516-5000 . Nánari upplýsingar má nálgast hér . Með breytingunni færist upplýsingatækni og ráðgjöf undir sama hatt , en svipaður háttur er hafður á hjá mörgum ráðgjafarþjónustum í nágrannalöndum . Útreikningar á kynbótamati , þróun forrita og forritun verður öll á sama stað . Karvel L. Karvelsson , framkvæmdastjóri RML , segir að flutningur verkefna tölvudeildar BÍ muni styrkja starfsemi RML og byggja upp aukna þekkingu starfsfólks . „ Tækniþróun í landbúnaði er gríðarlega hröð og mikilvægt að þekking sé sem breiðust innan raða RML á þeim möguleikum sem upplýsingatæknin getur fært íslenskum bændum og orðið landbúnaði til framdráttar . Við vonumst til að þjónusta við bændur og aðra notendur verði enn markvissari en áður . “ Allar upplýsingar um forrit og skýrsluhald er að finna á vef RML hér . Þjónustu RML er hægt að nálgast hér : Sími : 516 5000 Netfang : rml@rml.is Síminn hjá RML er opinn kl. 09.00 – 12.00 og 13.00 – 16.00 virka daga . Netspjall RML er opið kl. 10.00 - 12.00 og 13.00 - 15.00 virka daga . Upplýsingar um forrit og fleira sem varðar starfsemi fyrrum tölvudeildar BÍ verða aðgengilegar hér á bondi.is í nokkrar vikur .